Filmen Annette

***Annette*** er ein film frå 2021 regissert av Leos Carax, den første filmen hans på engelsk. Manuset og musikken var skriven av Ron Mael og Russell Mael frå rockegruppa Sparks, og dei skreiv tekstane i lag med Carax. Filmen, som er skildra som ein rockeopera, følgjer ein standupkomikar (Adam Driver) og kona hans som er operasongar (Marion Cotillard) og korleis livar deira endrar seg når dei får det første barnet sitt. Simon Helberg og Devyn McDowell har òg roller i filmen.

*Annette* hadde premiere på filmfestivalen i Cannes den 6. juli 2021, der Carax mottok prisen for beste regissør. Filmen har fått positive meldingar frå kritikarar. 

## Plot
Etter eit raskt frieri, erklærer den provoserande standup-komikaren Henry McHenry offentleg trulovinga si med den verdskjente sopranen Ann Desfranoux. Kort tid etter føder Ann dottera deira Annette, framstilt av ei marionettdokke i tre. Ekteskapet blir humpete når Henry byrjar å ta vare på Annette medan karrieren til Ann blømer og tar henne utanlands.

Seinare har Ann draumar om seks kvinner som kjem fram med tiltalar om tidlegare overgrep frå Henry og mareritt om at Henry nesten drep henne. Heime byrjar Henry sin karriere å gå utanfor, forverra av eit samanbrot på scena, og han kjem til å mislika suksessen til Ann. Dei to planlegg eit privat cruise med mål om å reparera forholdet deira. Likevel endar cruiset i katastrofe når Ann fell over bord i løpet av ei stormfull natt etter at ein rusa Henry tvingar henne til å danse vals med han. Etter å ha innsett at kona hans er død, kjem Henry til ei øy med Annette ved hjelp av ein livbåt. Der sovnar begge, då spøkelset til Ann plutseleg dukkar opp og gir stemma si til spedbarnet Annette som ei form for hemn slik at ho kan heimsøka Henry.

Sjølv om han er frikjent for juridisk mistanke om Ann sin død, er Henry i ein økonomisk blindveg utan inntekta hennar. Han kontaktar den tidlegare akkompagnatøren til Ann, avslører songstemma til Annette og foreslår at dei bruker gåva hennar til ei musikalsk framsyning. Akkompagnatøren er motvillig samd, etter å ha vore forelska i Ann og medan dei turnerer blir Baby Annette ein verdsomspennande hit. Henry fortset å drikka mykje og halda seg ute seint, heimsøkt av minnet om Ann. Ei natt, då han kjem heim, overhøyrer Henry Annette synga ei attgjeving av «We Love Each Other So Much», som var songen til Ann og Henry. Han konfronterer akkompagnatøren, som indikerer at han er den verkelege faren til Annette. Som gjengjeld druknar Henry han i bassenget i bakgarden, noko Annette er vitne til frå soveromsvindauget sitt. Henry planlegg ein siste opptreden i pauseshowet på «Hyperbowl», men Annette nektar å synga, og erklærer i staden «Daddy kills people» til det fullsette stadionet. Henry blir stilt for retten og dømt.

Nokre år seinare besøker Annette faren i fengselet. Annette, plutseleg portrettert av ei levande menneskejente, nektar for forsøket hans på forsoning og skuldar til og med mora for å ha brukt henne for å hemna seg. Ho fortel han at han no «ikkje har noko å elska». Etter at den levande Annette drar, ligg Annette-dokka livlaus på golvet.

## Roller
*Adam Driver som Henry McHenry
*Marion Cotillard som Ann Defrasnoux
**Catherine Trottmann som sopranrøysta til Ann
*Simon Helberg som The Accompanist
*Devyn McDowell som Annette
**Hebe Griffiths som syngerøysta til Annette
*Angèle, Kiko Mizuhara, Julia Bullock, Claron McFadden, Noémie Schellens and Natalie Mendoza som The Six Accuser Chorus 
*Natalia Lafourcade som LAPD-politimenn
*Kanji Furutachi som lækje
*Rila Fukushima, Eva Van Der Gucht og Laura Jansen som sjukesystrer
*Rebecca Sjöwall som Connie O'Connor
*Nino Porzio som Sheriff Garoni
*Davide Jakubowski som Sheriff Humprey
*Wim Opbrouck som Baby Annette-annonsør
*Colin Lainchbury-Brown som Hyperbowl-annonsør
*Geoffrey Carey som *Ape of God*-annonsør
*Yasin Islek som Dubai-songar
*Russell Mael som Russell Mael/flypilot
*Ron Mael som Ron Mael/flypilot
*Leos Carax som Leos Carax
*Nastya Carax som Nastya
*Rebecca Dyson-Smith og Graciela María som fotografar

## Musikk

Den første songen frå filmmusikken, «So May We Start», kom ut på singel den 28. mai 2021.

Dei fleste filmstjernene gjer si eiga synging. Cotillard har sunge i tidlegare filmroller og har hatt ein musikkarriere utanom filmkarrieren, og Driver har òg sunge i tidlegare filmar. 

Ein ny singel, «We Love Each Other So Much», kom ut via strøyming den 25. juni 2021. Filmmusikkalbumet *Annette (Cannes Edition - Selections from the Motion Picture Soundtrack)* kom ut på CD og vinyl på MasterWorks / Milan via Sony Music: det består av 15 spor. *Unlimited Edition: The Original Movie Soundtrack* kom ut digitalt og som ein dobbel-CD kort tid etter og inneheld bokstavleg talt all musikk frå filmen i tillegg til demoar. 

Filmen brukar i tillegg element frå tidlegare Sparks-spor, inkludert «Rock, Rock, Rock», «Thanks But No Thanks», «Bon Voyage» og «The Calm Before the Storm».

## Mottaking
Nettsida Rotten Tomatoes har ei vurdering på 71% basert på 246 meldingar og ein gjennomsnittleg score på 6.70/10. Nettsida skreiv: «Ein draumande, delikat dans mellom farse og fantasi. *Annette* er ein flott, latterleg rockeopera med ei eksperimentell tilnærming til filmen sine emosjonelle ytterpunkt og er ein ambisiøs, om ikkje særeigen retur for regissør Leos Caraxtil.» På Metacritic har filmen ein vekta score på 67 av 100, basert på 51 kritikarar, som indikerer «generelt positive meldingar».

## Kjelder

**Denne artikkelen bygger på «[[:en:Annette (film)|Annette (film)]]» frå ,  den 3. mai 2022.* 
*** oppgav desse kjeldene:*

## Bakgrunnsstoff
*